Konradin

thumb
Konradin (tegelikult Konrad von Hohenstaufen; 25. märts 1252 – 29. oktoober 1268) oli viimane Hohenstaufenite dünastia esindaja, Saksa kuninga Konrad IV poeg. 

Ta oli Švaabimaa hertsog ning ametlikult ka Sitsiilia kuningas. Hüüdnime Konradin (Konradike) pälvis ta itaallastelt, kui püüdis 15-aastase sõjapealikuna võita tagasi Anjou hertsogi Charles I kätte langenud valdusi Lõuna-Itaalias, kus tema vastu olid nii paavst kui ka prantslased. Ta reedeti, vangistati ning hukati Napolis turuplatsil 1268. aasta oktoobris. 

Konradini surmaga lõppes ka lootus, et Hohenstaufenid suudavad Saksa-Rooma riigis interregnumi lõpetada ning korra taastada. Nende dünastia lõppes igaveseks, kuid ühest Konradini vasallist Rudolf von Habsburgist sai siiski uus Saksa kuningas, kes suutis korra impeeriumis enam-vähem taastada.

Karl Ristikivi on Konradini elust kirjutanud raamatu "Põlev lipp" (1961).

Kategooria:Monarhid
Kategooria:Sitsiilia kuningad
Kategooria:Švaabimaa hertsogid
Kategooria:Hohenstaufenid
Kategooria:Ekskommunitseeritud katoliiklased
Kategooria:Sündinud 1252
Kategooria:Surnud 1268